b"\n_START_ARTICLE_\nL\xc3\xadnia evolutiva de Cleffa\n_START_PARAGRAPH_\nAquesta l\xc3\xadnia evolutiva de Pok\xc3\xa9mon inclou Cleffa, Clefairy i Clefable.\n_START_SECTION_\nInformaci\xc3\xb3 general\n_START_PARAGRAPH_\nCleffa \xc3\xa9s una menudeta criatura de color rosa que t\xc3\xa9 una mica de forma d'estrela. B\xc3\xa0sicament \xc3\xa9s un Clefairy menut amb el seu cos rosat i les seues orelles marrons. Tamb\xc3\xa9 t\xc3\xa9 una forma corba a la seua front i una menuda cua, aix\xc3\xb2 no obstant, no t\xc3\xa9 les xicotetes ales de les seues evolucions. No hi ha cap difer\xc3\xa8ncia entre sexes._NEWLINE_Se sap que els Cleffa es beneficien d'alguna manera per la dansa a la llum de la lluna. Tamb\xc3\xa9 poden obtenir els nutrients de la rosada d'aigua potable._NEWLINE_Els Cleffa se coneixen per ser atrets per les pluges de meteorits. Els albiraments d'aquest Pok\xc3\xa9mon sempre augmenten durant les pluges de meteorits, i quan apareixen, ballen tota la nit. El seu h\xc3\xa0bitat s\xc3\xb3n les regions muntanyenques, on viuen amb les seues formes evolucionades. Especialment al Mont Lluna.\n_START_SECTION_\nEn l'anime\n_START_PARAGRAPH_\nCleffa primer aparegu\xc3\xa9 en el Pikachu & Pichu com a part de la colla dels Pichu Bros._NEWLINE_En Desig amb Forma d'Estrela (episodi 246 de l'anime), un Cleffa cau d'una nau espacial que pertany al Clefairy clept\xc3\xb2man de Contes Clefairy (episodi 62 de l'anime). Ash i els seus amics han de retornar el Pok\xc3\xa9mon amb Forma d'Estrela al seu grup abans que l'Equip Rocket i el Club del Misteri Pok\xc3\xa9mon puguen aconseguir-ho._NEWLINE_Un grapat de Cleffa apareixen en l'episodi Situaci\xc3\xb3 tensa amb els Cleffa (episodi 134 d'Advanced Generation). Tamb\xc3\xa9 altre Cleffa apareix en Famolenc per la Bona Vida! (episodi 84 de Diamond & Pearl).\n_START_SECTION_\nInformaci\xc3\xb3 general\n_START_PARAGRAPH_\nClefairy sembla una criatura rosa. T\xc3\xa9 extremitats curtes i un cos rod\xc3\xb3 que li d\xc3\xb3na un aspecte rabassut. Tenen gran sensibilitat en les seves orelles marrons. Tamb\xc3\xa9 tenen ales petites que semblen inservibles pel vol, per\xc3\xb2 que els permeten botar amb gr\xc3\xa0cia._NEWLINE_La m\xc3\xa9s coneguda habilitat que tenen els Clefairy \xc3\xa9s la d'usar Metr\xc3\xb2nom, un moviment que implica moure els seus dits cap endavant i cap enrere amb la finalitat d'executar qualsevol moviment a l'atzar. Incl\xc3\xbas sense Metr\xc3\xb2nom, els Clefairy s\xc3\xb3n capa\xc3\xa7os d'aprendre una gran quantitat de moviments b\xc3\xa0sics. Tamb\xc3\xa9 poden emmagatzemar la llum de la lluna en les seves ales, cosa que els permet surar en l'aire. \xc3\x89s un dels tres Pok\xc3\xa9mon que poden aprendre Meteor Mash."